google/wiki40b huggingface dataset:
Longwen

Longwen (kinesisk: 龙文区; pinyin: Lóngwén Qū) er et bydistrikt i provinsen Fujian i Folkerepublikken Kina. Det ligger i byprefekturet Zhangzhou. Det har et areal på 113 km² og teller 120 000 innbyggere (2004).
Annika Kjærgaard

Biografi

Annika er født i Hässleholm, men oppvokst i Bjärnum i nordre Skåne.
Hun har sin utdannelse fra Balletakademin i Göteborg, hvor hun gikk i 3 år. Annika har tidligere koret for artisten Martin «E-Type» Eriksson og vært medlem i gruppene The Dreamettes og Primitive Cool.
Annikas store gjennombrudd kom med pop-disco-gruppen Alcazar, hvor hun var et av fire medlemmer. Deres første hit «Crying at the discoteque» (2000/01) ble en stor hit i de fleste land i Europa, i tillegg til latinamerikanske land. Med tre album og 13 singler, hvorav et flertall solgte til gull eller platina, fikk Annika mye suksess med Alcazar, ikke bare ute i Europa, men også i hjemlandet Sverige.

Privat

Hun bor i Höllviken i Sør-Skåne sammen med sin mann Jeppe Kjærgaard. De giftet seg 25. september 2004.
133. forsyningsbrigade

133. forsyningsbrigade (russisk 133-я бригада материального обеспечения) er en russisk forsyningsbrigade underlagt 22. armékorps i Svartehavsflåten og forlagt til Bakhtsjisaraj.
Ostrinotes

Utseende

Middelsstore stjertvinger med brede, avrundede vinger. Bakvingen har én ganske kort og én lang og tynn stjert. Oversiden er, i alle fall hos hannene, skinnende blå, undersiden gråbrun, gjerne med en lys tverrstrek og en oransje flekk ved bakhjørnet.

Utbredelse

Disse artene lever i Mellom- og Sør-Amerika, fra Mexico til Minas Gerais.
Victorianisme

Uttrykket victorianisme har fått navn etter Dronning Victoria av Storbritannia, hvis holdninger kom til å prege en hel generasjon av briter på slutten av 1800-tallet.
Tiden var preget av en overklasse med tjenestefolk. På grunn av de mange rikdommer, som strømmet til landet i hennes regjeringstid fra hele det britiske imperiet, vokset en ny, kulturbærende overklasse frem, som forsøkte å holde avstand til underklassen. Hvis man kun hadde råd til en tjener, ansatte man en butler, som var en personlig mangefunksjonstjener.
Overklassens kvinner hadde veldige kjoler, som gjorde dem avhengige av tjenestefolk. Det var upassende å vise anklene, så dette måtte unngås. Det tegnet seg både snobberi og dobbeltmoral, selv om man skulle avstår enhver form for lystbetonet adferd, særlig hvis den hadde en seksuell side.
The Stage Tour: Ekeberghallen (1978)

The Stage Tour: Ekeberghallen var David Bowies konsert i Ekeberghallen 5. juni 1978. Konserten er den mest myteoppspunnende av konsertene til Bowie i Norge. Til tross for solid innsats på Quart, Norwegian Wood og i Oslo Spektrum er det fremdeles mange som holder dette for å være David Bowies beste norgeskonsert. NRK-kjendisen Atle Nielsen mener sågar at konserten er den beste konserten som er holdt i Norge noensinne.

Om turneen

Turneen startet i USA 29. mars 1978. Den europeiske delen startet 14. mai i Frankfurt og Bowie holdt konserter i København, Stockholm, Göteborg og Oslo. Turneen ble avsluttet i Tokyo 12. desember 1978.
PSTricks

PSTricks er et sett med utvidelser til LaTeX som gjør en i stand til å skrive grafikkode inni et TeX/LaTeX-miljø. Det ble opprinnelig utviklet av Timothy Van Zandt og har i de senere år blitt vedlikeholdt av Denis Girou, Sebastian Rahtz and Herbert Voss.
Det finnes en rekke ulike kommandoer som man bruker for å lage et bilde.
\begin{pspicture}(0,0)(6,6)
 %\psgrid[gridcolor=lightgray,gridlabels=0pt]
  \psline[linecolor=red](1,1)(5,1)(1,4)(1,1)
  \pscurve[linecolor=green,linewidth=2pt,%
    showpoints=true](5,5)(3,2)(4,4)(2,3)
  \pscircle[linecolor=blue,linestyle=dashed](3,2.5){1}
\end{pspicture}
pst-plot lar en tegne grafen til matematiske funksjoner. Følgende kode vil generere bildet under:
\begin{pspicture*}(-7.5,-3)(7.5,3)
  \psaxes[labels=none](0,0)(-7,-2)(7,2)
  \psplot[linecolor=blue, linewidth=1.5pt]%
    {-7}{7}{x 0.01745329252 div sin}
  \uput[45](3.1415926,0){$\pi$}
  \uput[90](-1.570796,0){$-\pi/2$}
  \uput[-90](1.570796,0){$\pi/2$}
  \uput[-135](-3.1415926,0){$-\pi$}
  \psline[linewidth=1pt,linecolor=red,linestyle=dotted]%
    (1.57079632,1)(1.57079632,0) 
  \psline[linewidth=1pt,linecolor=red,linestyle=dotted]%
    (-1.57079632,-1)(-1.57079632,0) 
\end{pspicture*}
K-means

Beskrivelse

k-means er en vektorkvantiseringsmetode som opprinnelig kommer fra signalbehandling. Den er populær innen grupperingsanalyse i data mining. k-means forsøker å inndele n observasjoner i k grupper, hvor hver observasjon hører til gruppens nærmeste gjennomsnitt, som fungerer som en prototype for gruppen. Dette resulterer i en inndeling av dataområdet i Voronoi-celler.
Problemet er beregningsmessig vanskelig, men det finnes effektive heuristiske algoritmer som vanligvis blir anvendt og som raskt samles til et lokalt optimal. Disse ligner vanligvis på forventnings-maksimeringsalgoritmen for blandinger av normalfordelinger via en iterativ justeringstilnærming brukt av begge algoritmer. I tillegg bruker begge gruppe-sentere for å modellere informasjonen; derimot har k-means en tendens til å finne grupper av sammenlignbar utbredelse, mens forventnings-maksimeringsmekanismen tillater grupper med forskjellige former.

Bakgrunn

Termen «k-means» ble først brukt av James MacQueen i 1967 , selv om ideen først ble beskrevet av Hugo Steinhaus i 1957. Standardalgoritmen ble først foreslått av Stuart Lloyd i 1957 som en teknikk for PCM, selv om den ikke ble publisert utenfor Bell Labs før 1982. I 1965 publiserte E. W. Forgy en metode som essensielt er den samme. På grunn av dette er metoden av og til referert til som Lloyd-Forgy . En mer effektiv versjon ble foreslått og publisert i Fortran av Hartigan og Wong i 1975/1979.

Algoritmen

Gitt et sett av observasjoner (x₁, x₂, …, xₙ), hvor hver observasjon er en d-dimensjonal reell vektor, forsøker k-means å dele inn de n observasjonene i k (≤ n) sett S = {S₁, S₂, …, Sₖ} for å minimere summen av “within-cluster sum of squares” (WCSS), altså summen av kvadrater innenfor gruppen. Med andre ord forsøker den å finne:
hvor µᵢ er gjennomsnittet av punktene i Sᵢ.
Crazy Diamond

Sporliste

Alle sangene er skrevet av Syd Barrett, unntatt hvor annet er notert
Norgesmesterskapet i boksing 2013

Norgesmesterskapet i boksing 2013 ble arrangert 3. mars i Bodø.
Kongepokalen ble vunnet av Salavat Khatuev. Forbundspokalene ble vunnet av Ingrid Egner og Vegar Tregren. Beste klubb ble 
Trym IL (kvinner) og Tønsberg-Kameratene (menn).
Den gyldene freden

Den Gyldene Freden er en tradisjonsrik restaurant i Argus-kvartalet på Österlånggatan 51 i Gamla stan i Stockholm. Restauranten ble grunnlagt i 1722 og er Stockholms eldste bevarte bykro. Den har et utpreget fokus på skandinaviske råvarer og husmannskost.

Historikk

Hvilken «fred» som menes vet man ikke med sikkerhet; Gyldene Fredens grunnlegger og første krovert Petter Hellberg overtok navnet fra et eldre serveringssted. Stockholmskjenneren Martin Stugart mener at det dermed iallfall ikke kan dreie seg om freden i Nystad i 1721, som man ellers kunne tro. Den første restauranten kalt Gyldene Freden lå på Stora Nygatan 2, der Ryningska palatset nå ligger, og åpnet i 1572. Dermed kan det kanskje dreie seg om freden i Stettin i 1570. Den Gyldene Fredens hjemmeside oppgir dog at freden i Nystad er kilden til navnet.
Restauranten har vært et populært tilholdssted for kulturpersonligheter som Jussi Björling, Carl Michael Bellman, Evert Taube, Cornelis Vreeswijk og Fred Åkerström. På begynnelsen av 1900-tallet var Den Gyldene Freden også  vardagsrum for den svenska kunsteliten. Her satt blant andre Anders Zorn og når restauranten var på konkursen rand så kjøpte Zorn den og reddet skjenkestedet for ettertiden. I forbindelse med kjøpet engasjerte Zorn arkitekten Torsten Stubelius som tegnet hele kroens inventar med servicer og bestikk. På kroen finnes det nå et spesielt Stubeliusrom. 
Zorn donerte senere restauranten til Svenska Akademien, som fremdeles eier den. På torsdager spiser akademiet i Bellmanvåningen på Gyldene Freden, ertesuppe minst en gang hvert år. Bellmanvåningen ligger i øverste etasje og består av tre rom; forrommet, Zornrommet og Bellmanrommet. 
Blant andre rom kan nevnes Skänkrummen som ligger til høyre og venstre for inngangen. I skänkrummet til venstre for inngangen hadde Evert Taube sitt stambord og også Cornelis Vreeswijk nøt mange middager i dette rommet. Restauranten er blant annet omsunget av Cornelis Vreeswijk i hans viser Polaren Pär hos det sociala og På den Gyldene Freden. Til høyre finnes det bordet som forfatteren Ivar Lo-Johansson ofte spiste sine middager ved.
Elliptisk integral

Buelengder av lemniskaten og ellipsen

Både lemniskaten og ellipsen har spilt en viktig rolle i utviklingen og den generelle forståelsen av elliptiske integral og elliptiske funksjoner. Mens beregning av buelengden til lemniskaten fremviste noen av de første, viktige egenskaper ved elliptiske integral, har beregning av buelengden til ellipsen gitt navnet til disse integralene. Mens hele omkretsen til lemniskaten er gitt ved et fullstendig elliptisk integral av første type, er omkretsen til ellipsen gitt ved det tilsvarende integralet av andre type.
Wunonglong-demningen

Wunonglong-demningen er en demning med vannkraftverk under bygging i det sørlige Kina, i vassdraget Mekong (kinesisk: Lanchang). Vannkraftverket blir liggende plassert i provinsen Yunnan. Ved igangsettelse skal vannkraftverket ha en kapasitet på 990 MW.
Jaajap atuarfia

Jaajap atuarfia er folkeskolen i bygda Aappilattoq, som ligger i Nanortalik kommune, syd på Grønland.
Bygda har ca. 158 innbyggere, og skolen hadde 22 elever i skoleåret 2005/06.
Platysternus

Utseende

En middelsstor, bred, brokete farget trebukk. Antennene er tynne, omtrent så lange som kroppen hos hannen og betydelig kortere hos hunnen. Pronotum er mye bredere enn langt, med en kraftig pigg midt på hver sidekant. Bortsett fra to smale, blanke, buede lengdekjøler er pronotum tett dekket av lys (okerfarget til hvit) bestøvning. Dekkvingene er mye bredere enn pronotum, med avrundede "skuldre", dekket av lys bestøvning. Hver dekkvinge har tre blanke, opphøyde lengderibber, mellom disse med avlange, svarte flekker.

Utbredelse

Arten er kjent fra det nordlige Brasil, Fransk Guyana og Ecuador.
Slaget ved Dagorlad

Slaget ved Dagorlad på lerretet

I forbindelse med Peter Jacksons filmatisering av Ringenes Herre, ble det utgitt en bok med flere detaljer om slaget mellom Det Siste Forbund og Sauron, detaljer som ikke er å finne i J.R.Rs bøker og som ble funnet opp i forbindelse med filmen. Disse detaljene passer likevel godt sammen med historien til J.R.R. Tolkien og vil derfor bli beskrevet her.
Ifølge disse detaljene var hæren til Det Siste Forbund på "Ti ganger ti tusen mann", altså 100 000 mann. Orkehæren som de støtte sammen med på Dagorlad skal ha vært rundt fem ganger større, altså på rundt 500 000. Men hæren til Det Siste Forbund, bestående av alver og Numenors ætlinger vant seier på grunn av sine makeløse våpen, sine kampferdigheter og ikke minst sin jerndisiplin. Mens orkene stormet frem i fullt kaos mot sine fiender, dannet alvene en strittende mur av sverdkjempere med numenroeiske og alviske bueskyttere bak.
Pselaphaninae

Utseende

Middelsstore (ca. 8 millimeter), slanke snyltevepser, store til Braconidae å være. Vingene er velutviklede med fire lukkede celler i midten av forvingen. Antennene er lange og tynne med ca. 50 ledd. Hunnens eggleggingsrør er ganske kort.

Levevis

De er parasitoider.

Utbredelse

Gruppen er bare kjent fra Sør-Amerika.
Bruno Sutkus

Bakgrunn

Sutkus ble født i Tannenwalde (forstad til Königsberg i Øst-Preussen). Hans far var litauisk, noe som betydde at Sutkus ikke automatisk ble ført opp som tysk statsborger. Hans tyske statsborgerskap måtte derfor søkes om. Han forble dermed offisielt statsløs inntil 1941 da han ble naturalisert som tysk borger.
Han ble med i Hitlerjugend i 1938, å oppnå et nivå av Scharführer (lagfører) som var en paramilitær grad innen SS.

Andre verdenskrig

Da han var 18 år gammel ble han medlem av SA, hvor hans skyteferdigheter ble oppdaget, og han ble gitt en rifle til å ta med hjem og øve på sin treffsikkerhet.
Sutkus tjenestegjorde som skarpskytter fra august 1943 til slutten av desember 1943. I januar 1945 var han under rehabilitering fra en skade, og etterpå ble han forfremmet og ansatt som instruktør på en skole for skarpskyttere.
Han ble på slutten av krigen kreditert med 209 bekreftet drepte motstandere. Hver fiende som skarpskytterne drepte måtte føres inn i en individuell bok kalt «snikskytterens bok» og måtte bekreftes av minst en observatør som var godkjent av bataljons kommandant. Ikke alle drepte motstandere kunne føres opp fordi det noen ganger bare var snikskytteren selv som visste om han hadde drept en motstander.

Etterkrigstiden

I sin selvbiografi som kom ut etter krigen, beskriver Sutkus at han etter at verdenskrigen var over kom i kontakt med en litauisk motstandsbevegelse kalt The Forest Brothers som kjempet mot Sovjetunionen og deres makt over Østblokklandene, og om hvordan han ble tatt til fange og alvorlig torturert av KGB på grunn av hans kontakt med motstandsbevegelser. Han var i besittelse av flere forfalskede dokumenter som erklærte ham for å være statsløs og at han hadde jobbet gjennom hele krigen som en gårdsarbeider, men det russiske sikkerhetspolitiet mistenkte ham for å ha vervet seg til Wehrmacht som en snikskytter. Derfor meldte han seg til forvisning til de sovjetiske arbeidsleirene i Sibir for å unnslippe KGBs oppmerksomhet.
Innen sovjetiske myndigheter hadde klart å skaffe nok håndfaste bevis for å prøve ham for «krigsforbrytelser» og at han var en snikskytter for fienden, så hadde den vesttyske kansleren Konrad Adenauer forhandlet frem amnesti for mange av tyskerne som hadde vært internert i forskjellige leirer rundt om i Sovjetunionen. I 1991 etter Sovjetunionens fall, besøkte Sutkus, som da var litauisk etter å ha blitt tvunget til å godta sovjetisk statsborgerskap, Tyskland. I 1994 mottok han fra tyske myndigheter et sertifikat og et tysk statsborgerskap og pass, og han flyttet deretter til Tyskland som fullverdig tysk statsborger i 1997.
Sandvolleyball under Sentralamerikanske og karibiske leker 2002

Sandvolleyball under Sentralamerikanske og karibiske leker 2002. Sandvolleyball var en av flere sporter i de nittende sentralamerikanske og karibiske leker som ble arrangert i San Salvador i El Salvador i perioden 19. til 30. november 2002. Det var andre gangen som sandvolleyball var med i de sentralamerikanske og karibiske leker. Det var to turneringer, en for menn og en for kvinner.
Jenkins

Jenkins er et åpent verktøy for kontinuerlig integrasjon skrevet i Java. Prosjektet utgikk fra Hudson etter en disputt med Oracle Corporation.
Første versjon ble lansert 2. februar 2011. Siste versjon er 1.619 fra 5. juli 2015.
Alm Svarten

Alm Svarten (født i 1981, død 1. januar 2008) var en norsk travhest etter Granvar og Oleanne. Hesten ble kusket av Ulf Thoresen og var en av de mestvinnende kaldblodstravere i Norge.
Eier var Knut Alm fra Majors-Alm i Tingelstad, Hadeland. Alm Svarten tjente 9 505 912 kr, og beste kilometertid var 1.21,5. Tiden ble satt i et løp i Sverige. Leangen-kusken Atle Solhus har også fungert som kusk for Alm Svarten.
Alm Svarten tok sin første seier som treåring 10. april 1984. Sitt siste løp vant han over elleve år senere på Biri Travbane. Han holder verdensrekorden med sine 184 seirer på 388 løp mellom 1984 og 1995. Alm Svarten er også den eneste hesten som har fått sin «egen bok» skrevet. Boken heter Alm Svarten og ble skrevet av John Buer. Boken skiller seg ut ved at den ble skrevet i jeg-form. Alm Svarten fikk også sin egen sang.
1. nyttårsdag 2008 falt Alm Svarten på en isete vei og skadet seg og måtte deretter avlives.
Taukveil

Taukveil er en måte å folde taulengder for enkelt å kunne bære eller lagre klar til bruk på kort varsel.
Det finnes flere måter å samle eller kveile tauet til en nett liten pakke. 
Det finnes også flere måter å feste den sammen og henge den opp.

Fiple

Fiple er den vanligste måten å samle et tau ved å surre den i en tenkt spole rundt venstre hånd, dvs i mange like store tørn som alle henger fra venstre hånd.

Åttetallskveil

Åttetallskveil, (åttetallstørnkveil?, åttetallssløyfer?) benytter kryssende bukter som utformer mange åttetall istedenfor vanlige rundinger for å gi mindre vridning og vrange låsinger langs tauet. For å utforme kryssende bukter må man ha to holdepunkter; For eks. to fingre, to hender, to kneer, e.l.

Stabilisering og Oppheng

For å sikre at hespa holder seg sammen benytter man typisk surring i midten. Fiple klemmes i midten slik at to sider av den ferdigkveilede hespa samles til en bunt og surres, mens åttetallskveil allerede har et krysningpunkt i midten som kan surres enda tettere sammen. For surring benytter man gjerne enkel takling og/eller dobbel halvstikk. En annen måte, er å benytte surring øverst på kveilen vha enkel takling. For disse surringene kan man benytte tampen, eller enda bedre en bukt av tampen slik at det avsluttes med en løkke som kveilen kan henges med.
Istedenfor enkel takling kan man også benytte bukten av en lengre tamp for å utforme en åttetallsløkke rundt toppkant og benytte løkken for å henge kveilen.

Utforming

Åttetallsformede bukter som krysses i midten.  
Det finnes metoder for å utforme åttetallsløkkene på knærne, over skulderne, eller hvis tauet er veldig tynn, rundt fingrene.
En stor åttetallsbunt kan bæres på rygg hvis tampene er lange nok slik at de kan kastes over skulderne, krysses over brystkasse og korsrygg med taukveil for deretter knutes foran som belte.

Bruk

Taukveil brukes for å lagre tau. Blant fjell- / klatrefolk brukes særlig åttetallskveil for å bære veldig lange tau på rygg, og blant moderne gadget-freaks for å holde orden i øretelefon- og ladekabler i lomma, som en teknikk for å redusere sannsynligheten for at buktene kommer i rot.
Vendomdalen

Vendomdalen er en dal i Sabine Land på Spitsbergen, Svalbard. Den er 11 kilometer lang og er en sørlig sidedal til Sassendalen. Den strekker seg fra Skrinnfjellet (865 moh.) i sør, via en stor bue rundt Dalsnuten (621 moh), til Sassendalen i nord. Innløpet til Vendomdalen ligger i Sassen-Bünsow Land nasjonalpark. Gjennom dalen renner Vendomelva.
Navnet er en norsk oversettelse av det engelske «Turnback Valley». Munningen av denne dalen var det fjerneste punktet den franske utforskeren Charles Rabot nådde da han i 1892 forsøkte å nå østkysten via Sassendalen.
Vesterlen krets av Norges speiderforbund

Vesterlen krets av Norges speiderforbund (NSF) omfatter Sør-Rogaland. 
Vesterlen er den største kretsen i NSF, og har ca. 2000 medlemmer fordelt på 38 speidergrupper.
Zhao (Shijiazhuang)

Zhao (kinesisk: 赵县; pinyin: Zhào Xiàn) er et fylke i provinsen Hebei i Folkerepublikken Kina. Det ligger under byprefekturet Shijiazhuang.
Fylket hadde 548 035 innbyggere i 1999.

Kulturminner

Fylket har en rekke historiske kulturminner, som Zhaozhoubroen, den eldste bro i Kina fremdeles i bruk.

Samferdsel

Kinas riksvei 308 løper gjennom området. Den begynner i Qingdao i Shandong og fører via Jinan til Shijiazhuang i Hebei.
Kors for trofast tjeneste

Historie

Korset ble utgitt 30. januar 1938 på ordre ifra Adolf Hitler. Det ble gitt til ansatte som arbeidet i lengre tid kontinuerlig hos samme arbeidsgiver, for anerkjennelse av lojalitet, og for å fremme stabilt arbeidsmiljø i offentlig og privat sektor. Det ble sist utgitt i 1943.
Steve Harley

Trivia

Sangen «(Come Up And See Me) Make Me Smile» ble benyttet i en norsk reklame for Lotto midt på 2000-tallet.
Pauline Stafford

Pauline Stafford er en britisk historiker. Hun er professor emerita i tidlig middelalderhistorie ved University of Liverpool i England. Hennes arbeid har konsentrert seg om kvinne- og kjønnshistorie i England fra 700-tallet til tidlig 1100-tall, og om de samme tema i frankisk historie under 700- og 800-tallet. Dr Stafford er tidligere visepresident for Royal Historical Society.
Lauritz Sand

Livsløp

Lauritz Sand var forretningsmann og tjenestegjorde i den nederlandske hæren i Nederlandsk Østindia. Han kom i 1938 tilbake til Norge etter mange år i utlandet.
Da Norge ble okkupert i 1940 engasjerte han seg i motstandsbevegelsen og var med å organisere etterretningstjenesten XU, som bl.a. samlet inn opplysninger om tyske militære bevegelser og installasjoner, og sendte disse videre til de allierte i Storbritannia, blant annet via Sverige.
Han ble tatt til fange 25. september 1941 og var internert frem til avslutningen av krigen 8. mai 1945. Straks etter at han ble internert brakk torturistene systematisk hans ben på nesten alle steder i kroppen og nektet ham legebehandling. Det eneste Gestapo klarte å få ut av ham var «nei» og han reddet dermed antakelig hundrevis av sine landsmenn.
Da Lauritz Sand døde av skadene i 1956 var det etter et langt opphold på sykehus.
En byste av Lauritz Sand ble avduket i 1952 ved Eiksmarka i nærheten av Grini. Hannah Ryggens teppe Jeg risser ditt navn, Lauritz Sand eies av Trondheim katedralskole.
Devi Chand av Bilaspur

Devi Chand av Bilaspur (død 1778) var raja av staten Bilaspur fra 1741 til 1778.
Devi Chand arvet gaddien etter sin far Ajmer Chand. I hans tid var Bilaspur så mektig at tretten nabostater betalte ham tributt.
Raja Devi Chand ble etterfulgt på tronen av sin eneste sønn Mahan Chand.
Norges administrative inndelinger i 1585

Norges administrative inndelinger i 1585 er en oversikt over landets inndeling i ulike administrative enheter som angitt i kongebrev av 9. desember 1585.
Michaloff Wigdehl

Familie

Jon Michael Andreassen Wigdehl ble født på Vigdel i Gildeskål den 16. juli 1856, og døpt i Gildeskål gamle kirke den 16. november samme år. Faren Andreas Michaloff Johnsen var født i Bodø by, og var sønn av John Russ, en russer som kom til Bodø ved en tilfeldighet i 1820-årene. Andreas flyttet til Vigdel. Jon skulle senere ta navnet Michaloff Wigdehl.

Utdanning og jobb

Han vokste opp midt i  den mektige naturen på Forstranda. Da han var 18 år, kom han inn på underoffisersskolen i Trondheim, og deretter fulgte tre og et halvt år i Stockholm, hvor han var tilknyttet Garden. Her gikk han  blant annet på tegneskole. I de følgende årene var han i Garden i Kristiania, fulgt av 3 år hjemme på gården i Gildeskål og et år som  huslærer hos fyrvokteren på Støtt. I denne tiden malte han såpass mye at han kunne holde sin første store utstilling i Tromsø i 1895. Deretter dro han til Kristiania igjen, hvor han gikk på den kongelige tegneskolen og Harriet Backers malerskole. I de følgende årene holdt han en rekke utstillinger.
Da faren ble syk i 1906, dro han hjem og var der i to år. I mange år oppholdt han seg på Vigdel om sommeren og i hovedstaden om vinteren. Han elsket naturen i Gildeskål, og hadde Fugløya,  Sandhornet og Forsvatnet som yndlingsmotiver. Han hadde fått en del av Vigdel hos faren, men bygde aldri hus på parten. I 1912 holdt han utstilling i Bodø; her var han på hjemmebane, og solgte visstnok en hel del bilder.

«Spitsbergens maler»

Wigdehl er også kjent som «Spitsbergens  maler». Han var i alt på tre ekspedisjoner til dette fascinerende landskapet, og  malte en rekke motiver derfra. 
Høsten og vinteren 1920 var han hjemme i Gildeskål, og ble alvorlig syk. Kanskje hadde de strevsomme ekspedisjonene til Spitsbergen tatt på. Han døde på Rikshospitalet i Kristiania 14. juli 1921, 65 år gammel. En vakker sommerdag like etter ble han ført i skøyte fra Vigdel og stedt til hvile på Gildeskål gamle kirkegård. 
Gården på Vigdel eies nå av en ukjent familie, mens eiendommene og skogen rundt gården fortsatt eies av familien.
Vertslandstøttebataljonen

Vertslandstøttebataljonen er en bataljon i Forsvarets logistikkorganisasjon som skal utføre støtteoppdrag i forbindelse med mottak av amerikanske styrker fra US Marine Corps til Norge.
Bataljonen har hovedkvarter i Værnes garnison. I en krise og krigssituasjon i Norge skal bataljonen støtte Marine Corps Prepositioning Program–Norway og andre allierte med drivstoff, forsyninger, vann og kjøreoppdrag og bidra til rask og effektiv forflytning av allierte styrker.
En vertslandstøttebataljon nr. 2 ble lagt ned i 2009.